L 42/20 Euroopa Liidu Teataja 13.2.2009 KOMISJONI OTSUS, 12. veebruar 2009, ühenduse rahalise toetuse kohta väikemäletsejaliste katku vastu võitlemiseks Marokos (2009/125/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta otsust 90/424JEMÜ kulutuste kohta veterinaaria valdkonnas, (!) eriti selle artiklit 8, ning arvestades järgmist: (1) — Vastavalt otsusele 90/424JEMÜ võib ühendus toetada kolmandas riigis puhkenud haiguse tõrje meetmeid, kui sellise haiguse esinemine või areng kolmandas riigis võib kujutada endast ohtu ühendusele. (2) Väikemäletsejaliste katk (mida tuntakse ka nimetuse lammaste ja kitsede katk all) on väga suure nakkusohuga väikemäletsejaliste haigus, mis on väga sarnane veiste katkuga. Kõnealune haigus on viimase kümnendi jooksul näidanud selget levikutendentsi nii Aafrikas kui ka Aasias. (3) Maroko on teatanud komisjonile, et tema territooriumil on tuvastatud väikemäletsejaliste katk ning et selle levik on lühikese ajaga oluliselt suurenenud. Hiljuti Marokos tuvastatud viirustüve tüüpi ei ole varem Aafrikas leitud. (4) Väikemäletsejaliste katku saab vaktsineerimise abil tõrjuda ning on olemas vaktsiin, mis kaitseb kõikide serotüüpide vastu ja annab haiguse vastu pikaajalise kaitse. (5) — Maroko asutused on välja töötanud vaktsineerimisstra- teegia. Nad on kõnealuse strateegia saatnud komisjonile ning on taotlenud ühenduse rahalist toetust. (6) — Väikemäletsejaliste katku levimist ühendusse ei saa alati ühenduse piiridel võetavate meetmetega tõkestada, kuigi kõnealuse haiguse puhanguid ühenduses oleks vaja ära (1) EÜT L 224, 18.8.1990, lk 19. hoida, sest neil on väga tõsised tagajärjed. Sel eesmärgil on asjakohane toetada Marokos haiguse tõrjeks tehtavaid jõupingutusi, et kõnealune haigus ei saavutaks selles riigis epideemia mõõtmeid, ning teha Marokole kättesaadavaks vaktsiinid massiliseks vaktsineerimiseks väikemäletseja- liste katku vastu. Tuleb täpsustada kõnealuse toetuse maksimaalne summa. (7) — Kuna tegemist on pakilise olukorraga, on soovitatav, et käesoleva otsusega ette nähtud meetmete võtmine viiakse lõpule hiljemalt 31. maiks 2009. (8) — Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega, ON TEINUD JÄRGMISE OTSUSE: Artikkel 1 1. Komisjon toimetab Maroko asutustele väikemäletsejaliste katku vastased vaktsiinid kasutamiseks Marokos käimasolevas massilises kõnealuse haiguse vastases vaktsineerimises. 2. Komisjon viib lõikes 1 nimetatud meetmed ellu koostöös Maroko ametiasutustega. Maroko ametiasutustele toimetatavaid vaktsiine kasutatakse 2009. aastal Marokos rakendatava väike- mäletsejaliste katku vastase vaktsineerimise strateegia raames. Artikkel 2 1. Komisjon kannab kõik artikli 1 lõikes 1 osutatud meet- mete kulud, mis ei ületa 1 500 000 euro suurust ülempiiri. 2. > Komisjon sõlmib lõikega 1 ette nähtud meetmeid käsitleva hankelepingu (tarneleping), rakendades asjakohast konkursime- netlust, mis algatatakse 31. maiks 2009.